Vazirlar Mahkamasida Davlat tilini rivojlantirish departamenti tashkil etiladi

O‘zbekiston Vazirlar Mahkamasi tuzilmasida Davlat tilini rivojlantirish departamenti tashkil etiladi. Bu prezident Shavkat Mirziyoyevning 21 oktyabrdagi «O‘zbek tilining davlat tili sifatidagi nufuzi va mavqeini tubdan oshirish chora-tadbirlari to‘g‘risida"gi farmonida ko‘zda tutilgan.
Hujjat o‘zbek tiliga davlat tili maqomi berilganiga 30 yil to‘lishi munosabati bilan imzolandi. 21 oktyabr kuni «O‘zbek tili bayrami kuni» deb e’lon qilindi.
Quyidagilar Davlat tilini rivojlantirish departamentining asosiy vazifalari etib belgilandi:
Hukumatga uch oy muddatda yangi tahrirdagi «Davlat tili to‘g‘risida"gi qonun loyihasini ishlab chiqish, uni zamon talablari asosida takomillashtirish topshirildi.

Ikki oy muddatda xorijiy davlatlar tajribasini chuqur o‘rgangan holda ilmiy asoslangan yangi so‘z va atamalarni rasmiy iste’molga kiritish bo‘yicha Atamalar komissiyasini tashkil etilishi lozim.
«Ayni paytda dunyoda ilm-fan va texnologiyalar shiddat bilan rivojlanib, mamlakatimizning xalqaro hamkorlik aloqalari tobora kengaymoqda. Natijada, hayotimizga chetdan ko‘plab yangi tushuncha, so‘z va iboralar kirib kelmoqda. Globallashuv sharoitida milliy tilimizning sofligini saqlash, uning lug‘at boyligini oshirish, turli sohalarda zamonaviy atamalarning o‘zbekcha muqobilini yaratish, ularning bir xil qo‘llanishini ta’minlash dolzarb vazifa bo‘lib turibdi. To‘g‘risini aytish kerak, bu masalada ham oqsoqligimiz bor edi».
Shavkat Mirziyoyev, 2019 yil 21 oktbyardagi nutqidan
2020 yil 1 iyunga qadar quyidagi asosiy yo‘nalishlarni o‘z ichiga olgan 2020−2030 yillarda o‘zbek tilini rivojlantirish hamda til siyosatini takomillashtirish konsepsiyasi va davlat dasturi loyihalari tayyorlanishi lozim: